Afsluttet: Årets Streamingtjeneste 2021

2021 har været et år hvor de tektoniske plader i streamingland konstant var i bevægelse. Året startede med åbning af Paramount+. Senere fusionerede Canal Digital og Viasat Consumer og blev til Allente, mens Dplay blev til Discovery+ og HBO Nordic skiftede navn til HBO Max.

I horisonten venter to nye tjenester, nemlig Pluto TV, der sluger Viafree, og ikke mindst SkyShowtime. Sidstnævnte får indhold fra Sky, NBCUniversal, Universal Pictures, Peacock, Paramount+, Showtime, Paramount Pictures og Nickelodeon. Senest er det kommet frem, at også BritBox, der viser indhold fra BBC og iTV kommer til landet.

Men det er næste år. Hvilken af de i forvejen mange streamingtjenester, der gerne vil have vores mønter, er egentlig den bedste? Det vil vi gerne have din hjælp til at bedømme. Er det Marvel- og Star Wars-slaraffenlandet Disney+? Eller det genopstandne HBO Max, der har fået flere film på hylderne?

Kan Netflix fortsat gøre sig gældende efter at de har mistet tredjepartsindhold? Og hvad med DRTV? Eller TV2 Play? Valget er dit. Hvem skal være Årets Streamingtjeneste?

Afstemningen kører frem til den 26. december, hvorefter resultatet vil blive offentliggjort. Tak for at du vil deltage …

Bemærk: vi benytter udelukkende din e-mail for at sortere dobbelte stemmer fra.

Indlæser…
Afsluttet: Årets Streamingtjeneste 2021